EventsHub - Εκδηλώσεις στην Κύπρο

Canvari Art Exhibition
2026-04-04 19:00 (Asia/Nicosia) | Στου Τέλη, Patriarchou Grigoriou 7, Λευκωσία, Λευκωσία, 1016
Join us for an Art Exhibition 🎨
Saturday – 04.04
📍 Stou Teli Kafeneio @stou.teli
Hosted by @workshoplabcy ✨

Όρνιθες του Αριστοφάνη στην Πάφο
2026-04-04 19:00 | Μαρκίδειο Θέατρο, Ανδρέα Γερούδι 18, Πάφος, Πάφος, 8010, Κύπρος
𝝥𝝦𝝤𝝘𝝦𝝖𝝡𝝡𝝖 𝝥𝝤𝝠𝝞𝝩𝝞𝝨𝝩𝝞𝝟𝝮𝝢 𝝚𝝟𝝙𝝜𝝠𝝮𝝨𝝚𝝮𝝢
𝝙𝝜𝝡𝝤𝝪 𝝥𝝖𝝫𝝤𝝪 – 𝝖𝝥𝝦𝝞𝝠𝝞𝝤𝝨 𝟮𝟬𝟮𝟲
Ο Απρίλιος 2026 στην Πάφο έρχεται με ένα πλούσιο και πολυδιάστατο πρόγραμμα εκδηλώσεων. Το πρόγραμμα περιλαμβάνει θεατρικές παραστάσεις, συναυλίες, εκθέσεις, εκπαιδευτικές και κοινωνικές δράσεις κ.α.
📍 Αναλυτικές πληροφορίες στις αφίσες.

Μεταφράσεις στη Λευκωσία
2026-04-04 20:00 | Θέατρο ΘΟΚ, Grigori Afxentiou 9, Λευκωσία, Λευκωσία, 1096
Γραμμένο το 1980, το εμβληματικό έργο του Φρίηλ μας μεταφέρει στην Ιρλανδία του 1833, σε μια περίοδο ριζικών εξωτερικών και εσωτερικών ανακατατάξεων. Σε ένα υπαίθριο αγροτικό σχολείο στο Ντόνεγκαλ, μια μικρή κοινότητα βρίσκεται αντιμέτωπη με την πρώτη βρετανική χαρτογράφηση της χώρας και τον εξαγγλισμό των ιρλανδικών τοπωνυμίων, αλλά και με την αντικατάσταση της παραδοσιακής εκπαίδευσης από το νέο εθνικό σύστημα εκπαίδευσης. Καθώς ο τόπος μετονομάζεται και η ντόπια γλώσσα μετασχηματίζεται, όσα θεωρούνταν σταθερά και οικεία αρχίζουν να κλονίζονται, σηματοδοτώντας τη σταδιακή απώλεια της πολιτισμικής ταυτότητας και το βίωμα του ξεριζωμού.
Μέσα από τη σύγκρουση παλαιών και νέων θεσμών, ο Φρίηλ φωτίζει την πολυπλοκότητα της γλώσσας ως φορέα ιστορικής μνήμης και συλλογικής εμπειρίας. Ο ίδιος έχει περιγράψει τις Μεταφράσεις ως «ένα έργο για τη γλώσσα», όμως η γλώσσα εδώ δεν είναι απλώς εργαλείο επικοινωνίας: γίνεται πεδίο εξουσίας, παρεξήγησης, επιβολής και αντίστασης. Η χαρτογράφηση και η ονοματοδοσία δεν λειτουργούν ως ουδέτερες διοικητικές πράξεις, αλλά ως μηχανισμοί που επανακαθορίζουν τη σχέση μιας κοινότητας με τον τόπο της. Η γραφή του Φρίηλ, άλλοτε πικρή και τρυφερή, σκληρή και ευαίσθητη, και άλλοτε λυρική και χιουμοριστική, ξεδιπλώνει έναν στοχασμό για τη γλώσσα και τον πολιτισμικό χαρακτήρα ενός έθνους, με τις λέξεις να αποκαλύπτουν τα όρια, τα ρήγματα αλλά και τις δυνατότητες της επικοινωνίας.
Ο σκηνοθέτης της παράστασης, Patrick Myles, ο οποίος υπογράφει και τη μετάφραση του έργου μαζί με τον συνεργάτη σκηνοθέτη του Ανδρέα Τσέλεπο, προσεγγίζει τον σφυγμό της εποχής με ρεαλιστική ακρίβεια, ενεργοποιώντας παράλληλα ένα σύστημα αναφορών που γεφυρώνει την Ιρλανδία του 19ου αιώνα με την αποικιοκρατούμενη Κύπρο.
Ταυτότητα παράστασης
Μετάφραση: Ανδρέας Τσέλεπος – Patrick Myles
Σκηνοθεσία: Patrick Myles
Συνεργάτης Σκηνοθέτης: Ανδρέας Τσέλεπος
Σκηνικά: Έλενα Τερέπεη
Κοστούμια: Έλενα Κατσούρη
Μουσική: Aoife Kavanagh
Σχεδιασμός φωτισμού: Γεώργιος Κουκουμάς
Βοηθός σκηνοθέτη (στο πλαίσιο πρακτικής άσκησης): Μαρία Καραμπάτση
Παίζουν: Αλεξία Αλέξη, Graham Butler, Ανδρέας Δανιήλ, Nigel Hastings, Σεμέλη Κυριαζή, Μαρίνα Μανδρή, Ανδρέας Παπαμιχαλόπουλος, Γιώργος Μουαΐμης,
Μιχάλης Μουστάκας, Ανδρέας Τσέλεπος
Παραστάσεις
Λευκωσία
Θέατρο ΘΟΚ, Κεντρική Σκηνή «Εύης Γαβριηλίδης»
Από 28 Μαρτίου 2026
Παρασκευή, Σάββατο στις 20:00 και Κυριακή στις 18:00
Πάφος
Μαρκίδειο Θέατρο
Τετάρτη 29 Απριλίου 2026 στις 20:30
Λάρνακα
Δημοτικό Θέατρο Γ. Λυκούργος
Τετάρτη 6 Μαΐου 2026 στις 20:30
Λεμεσός
Θέατρο Ριάλτο
Παρασκευή 15 Μαΐου 2026 στις 20:30
Υπερτιτλισμένες παραστάσεις
Λευκωσία
Παρασκευή 24 Απριλίου 2026 (αγγλικά και τουρκικά)
Σάββατο 25 Απριλίου 2026 (ελληνικά)
Λεμεσός
Παρασκευή 15 Μαΐου 2026 (αγγλικά και τουρκικά)
Πληροφορίες
▪Ηλεκτρονικά στη σελίδα www.thoc.org.cy
▪Ταμείο Θεάτρου ΘΟΚ, τηλ. 77772717 (Τρίτη-Κυριακή 10:00-13:30 & 16:00-18:00)
Τιμές Εισιτηρίων
€15 | €6 (άνεργοι, συνταξιούχοι, πολύτεκνοι με την επίδειξη του αντίστοιχου αποδεικτικού εγγράφου και άτομα κάτω των 25 ετών με την επίδειξη πολιτικής ταυτότητας)

EASTERMAN
2026-04-04 20:00 | Flea Theatre, Yianni Koromia 2, Λευκωσία, Καϊμακλί, 1028
Μετά την επιτυχία του πρώτου κύκλου παραστάσεων στη Λευκωσία, η θεατρική ομάδα | (w)in the margins | ανακοινώνει νέες παραστάσεις για το έργο EASTERMAN την Πέμπτη, 23 Απριλίου 2026 και το Σάββατο 25 Απριλίου 2026, στο Flea Theatre.
Ένα έργο για τα όρια της εξουσίας, για το τι είναι καλό και τι κακό, τη δύναμη της πίστης, την αγάπη της οικογένειας, την εσωτερική πάλη, την αναζήτησή ταυτότητας.
Υπόθεση έργου:
Ένας συγγραφέας καταφθάνει στο πιο διαβόητο άσυλο της Αγγλίας με στόχο να πάρει συνέντευξη από ένα επικίνδυνο εγκληματία για το επόμενό του βιβλίο. Όταν φτάνει όμως εκεί, τα πράγματα δεν εξελίσσονται όπως τα περιμένει…
Ένα ψυχολογικό θρίλερ, γεμάτο ανατροπές που θα σας αφήσει σίγουρα… με περισσότερα ερωτήματα.
Μια ανατρεπτική ιστορία που ίσως σας κάνει ακόμη… και να σκάσετε στα γέλια!
Ένα έργο για θεατές “φαν” των ταινιών τρόμου και μυστηρίου!
Διανομή (με σειρά εμφάνισης):
Κωνσταντίνος Μιραλλάης
Θωμάς Μυλωνάς
Αλεξάνδρα Μαρία Παπαδημητρίου
Διασκευή/Σκηνοθεσία: Αγγέλα Κωνσταντινίδου
Σχεδιασμός και Χειρισμός φωτισμού και ήχου: Κ.Σ. ΗΧΟΤΕΧΝΙΚΗ ΕΚΔΗΛΩΣΕΙΣ ΛΤΔ
Παραστάσεις: 23 και 25 Απριλίου 2026, Flea Theatre (Γιάννη Κορομία 2, Καϊμακλί, 1028 Λευκωσία)
Διάρκεια: 1 ώρα και 30 λεπτά (χωρίς διάλειμμα)
ΠΛΗΡΟΦΟΡΙΕΣ ΚΑΙ ΚΡΑΤΗΣΕΙΣ: 97 638710 (ΟΝΟΜΑ / ΗΜΕΡΟΜΗΝΙΑ / ΑΤΟΜA)

Hamlet
2026-04-04 20:00 | Θέατρο Ριάλτο, Andrea Drousioti 19, Λεμεσός, Λεμεσός, 3040
Το Θέατρο Ριάλτο, σε συνεργασία με το National Theatre Live, παρουσιάζει τη μαγνητοσκοπημένη προβολή της παράστασης Hamlet του William Shakespeare, σε σκηνοθεσία του Αναπληρωτή Καλλιτεχνικού Διευθυντή του National Theatre, Robert Hastie. Η προβολή θα πραγματοποιηθεί το Σάββατο 4 Απριλίου στις 20:00, με διάρκεια 177 λεπτά (συμπεριλαμβανομένου διαλείμματος 15 λεπτών), στο Θέατρο Ριάλτο, στη Λεμεσό.
Σε αυτή τη δυναμική και σύγχρονη προσέγγιση, ο βραβευμένος με Olivier Hiran Abeysekera (Life of Pi) ερμηνεύει τον Hamlet, πλαισιωμένος από τη Francesca Mills, νικήτρια του Ian Charleson Award 2024, στον ρόλο της Ophelia. Τοποθετημένη σε έναν κόσμο εξουσίας, προνομίων και αβεβαιότητας, η παραγωγή προσφέρει μια φρέσκια οπτική στο εμβληματικό έργο του Shakespeare, ακολουθώντας έναν νεαρό πρίγκιπα παγιδευμένο ανάμεσα στο καθήκον και την αμφιβολία, καθώς έρχεται αντιμέτωπος με το απόλυτο υπαρξιακό ερώτημα.
Γνωστός για τη δυναμική και ευρηματική σκηνοθετική του γραφή, ο Robert Hastie (Standing at the Sky’s Edge, Operation Mincemeat) υπογράφει μια παράσταση με έντονο ύφος, αιχμηρή ματιά και διακριτικό, σκοτεινό χιούμορ, προσφέροντας μια ζωντανή και συναισθηματικά φορτισμένη θεατρική εμπειρία.
Την παραγωγή πλαισιώνει μια εξαιρετική δημιουργική ομάδα: Ben Stones (σκηνικά και κοστούμια), Jessica Hung Han Yun (φωτισμοί), Alexandra Faye Braithwaite (ήχος), Richard Taylor (μουσική σύνθεση), Ira Mandela Siobhan (κινησιολογία) και Kate Waters (σκηνοθεσία σκηνών μάχης), συμβάλλοντας σε μια οπτικά εντυπωσιακή και καθηλωτική σκηνική απόδοση. Στη διανομή συμμετέχει ένα διακεκριμένο σύνολο ηθοποιών, μεταξύ των οποίων οι Alistair Petrie ως Claudius, Siobhán Redmond ως First Player και Geoffrey Streatfeild ως Polonius, μαζί με έναν δυναμικό θίασο που ζωντανεύει τους διαχρονικούς χαρακτήρες του Shakespeare.
Μαγνητοσκοπημένη ζωντανά από το National Theatre, η προβολή δίνει την ευκαιρία στο κοινό να απολαύσει θέατρο υψηλού επιπέδου στη μεγάλη οθόνη, με ελληνικούς και αγγλικούς υπότιτλους.
Η παραγωγή απέσπασε εξαιρετικές κριτικές, χαρακτηριζόμενη ως «καθηλωτική» (The Independent), «φρέσκια και διεισδυτική» (Financial Times) και «υπέροχα χορογραφημένη» (The Guardian), επιβεβαιώνοντας τη δυναμική και σύγχρονη της προσέγγιση σε ένα από τα σημαντικότερα έργα του παγκόσμιου θεάτρου.
Γλώσσα: Αγγλικά με ελληνικούς και αγγλικούς υπότιτλους.
Διάρκεια: 177 λεπτά
Εισιτήρια: € 12 / 10
Κλείστε εισιτήρια online: https://rialto.interticket.com/program/hamlet-nt-live-3362
Τηλ. κρατήσεων: 77 77 77 45 (Δευτ.–Παρ., 10:00–15:00)
Διοργανωτής: Θέατρο Ριάλτο
Θεσμικός χορηγός: Υφυπουργείο Πολιτισμού, Τμήμα Σύγχρονου Πολιτισμού

Η Κυριακή μεσημέρι μας
2026-04-04 20:00 | Wherehaus 612, Μιχαήλ Κουσουλίδη 5, Λευκωσία, Λευκωσία, 1041, Κύπρος
Μετά από δύο κύκλους sold out παραστάσεων το 2024 και το 2025, η παράσταση επιστρέφει για τρεις μόνο παραστάσεις σε μεγαλύτερο χώρο, για όσους δεν πρόλαβαν αλλά και για όσους θέλουν να τη ζήσουν ξανά.
Μετά από δύο χρόνια έρευνας γύρω από ζητήματα ταυτότητας, συμπερίληψης, αποδοχής, η ομάδα ενηλίκων του Intra Portas Studio παρουσιάζει τον 3ο κύκλο της παράστασης επινοημένου θεάτρου Η Κυριακή Μεσημέρι μας, που συγκίνησε το κοινό.
Μια παράσταση – κατάθεση ψυχής για όλα όσα βαραίνουν, για όλα όσα μας ενώνουν αλλά και μας χωρίζουν μέσα στις οικογένειες στις οποίες μεγαλώνουμε. Μια παράσταση για όσα συμβαίνουν – ή δεν λέγονται ποτέ – στα κυριακάτικα οικογενειακά τραπέζια.
Στιγμές έντασης και σύγχυσης. Στιγμές που φοβόμαστε ότι οι γονείς δεν θα καταλάβουν. Στιγμές παραδοχής ανυπεράσπιστων ερώτων και ανεκπλήρωτων ονείρων. Στιγμές συνάντησης γενεών, αλλά και στιγμές απόρριψης. Στιγμές αποδοχής αυτού που είναι διαφορετικό από αυτό που περιμέναμε. Στιγμές αναζήτησης, επιλογών και επαναπροσδιορισμού.
Η παράσταση αποτελείται από μικρές αυτόνομες ιστορίες βασισμένες σε πραγματικά βιώματα που όλοι κουβαλάμε, και ισορροπεί ανάμεσα στο χιούμορ και τη βαθιά συγκίνηση. Μια παράσταση που σε κάνει να γελάς, να αναγνωρίζεις τον εαυτό σου και, συχνά, να συγκινείσαι χωρίς να το περιμένεις.
Για τις αγκαλιές που διαρκούν λίο παραπάνω”. Για τις στιγμές αποδοχής που συνοδεύονται ή θα θέλαμε να συνοδεύονται από τη φράση ‟Τωρά αγαπώσε παραπάνω”.
Η παράσταση παρουσιάστηκε στο 37ο Παγκύπριο Φεστιβάλ Ερασιτεχνικού Θεάτρου ΘΟΚ, όπου έλαβε το ‟Βραβείο Πρωτότυπης Παράστασης” ενώ διακρίθηκε ανάμεσα στις 7 καλύτερες παραστάσεις του φεστιβάλ.
ΣΥΝΤΕΛΕΣΤΕΣ
Σκηνοθεσία / Δραματουργική επεξεργασία: Ελένη Αναστασίου – Νάγια Τ. Καρακώστα
Λαμβάνουν μέρος (αλφαβητικά): Γεωργία Βλαδιμήρου, Ανδρομάχη Γεωργίου, Μυριάνθη Καράντωνα, Χριστίνα Κάσια, Ευανθία Κεπόλα, Μαριλένα Μιλτιάδου, Ελένη Νικολάου, Κάλια Νικολάου, Ελενίτσα Ονησιφόρου
ΗΜΕΡΟΜΗΝΙΕΣ ΠΑΡΑΣΤΑΣΕΩΝ
Παρασκευή 3/4 – 20:00
Σάββατο 4/4 – 20:00
Κυριακή 5/4 – 18:00 Wherehaus612
Εισιτήρια / Πληροφορίες: 99 878 354
Τιμή εισιτηρίου: 10 ευρώ
Διάρκεια: 60 λεπτά

Η Διάφανη
2026-04-04 20:30 | Θέατρο Δέντρο, Ενότητος 44 Παλλουριώτισσα, Λευκωσία, 1041, Κύπρος
Το έργο «Αγγέλικα Νίκλη Σολωμού, η Διάφανη» του Περικλή Μοσχολιδάκη ανεβαίνει για πρώτη φορά στην Κύπρο, από το θέατρο Λέξη, σε σκηνοθεσία της Μαρίνας Βρόντη, σε μια νέα σκηνική εκδοχή που μετατρέπει τον αρχικό μονόλογο σε ένα ποιητικό ensemble.
Στο κέντρο της παράστασης βρίσκεται η μορφή της Αγγελικής Νίκλη, μητέρας του Διονύσιου Σολωμού. Μέσα από τέσσερις παρουσίες – τη γυναίκα που υπήρξε, τη νεαρή Αγγελική, τις φωνές της κοινωνίας, αλλά και τις ανδρικές μορφές που καθόρισαν τη ζωή της – ξεδιπλώνεται μια ιστορία έρωτα, κοινωνικής κρίσης και μνήμης.
Οι τέσσερις παρουσίες συνθέτουν επί σκηνής τα θραύσματα μιας ζωής, δημιουργώντας μια πολυφωνική αφήγηση, όπου η προσωπική ιστορία γίνεται συλλογική μνήμη.
Η «Διάφανη» φωτίζει τη γυναίκα πίσω από τον μύθο και αναζητά τη φωνή της μέσα στον χρόνο.
Σκηνοθεσία: Μαρίνα Βρόντη
Παραγωγή: Θέατρο Λέξη
Επί σκηνής: Χριστίνα Παυλίδου, Νεκτάριος Θεοδώρου, Γιώτα Μαραγκού, Μαρία Τσιάκκα, Ανδρέας Θεοχάρους
Σκηνικά/Κοστούμια: Γιώργος Γιάννου
Φωτισμοί: Βασίλης Πετεινάρης
Ενορχήστρωση/Σύνθεση Μουσικής: Ανδρέας Θεοχάρους
Φωτογραφία Αφίσας: Δημήτρης Λούτσιος
Εικαστικό: Έλενα Γιωργαλλά
Παραστάσεις Πέμπτη 26, Παρασκευή 27 Μαρτίου, Πέμπτη 2, Σάββατο 4, Πέμπτη 16, Παρασκευή 17, Σάββατο 18 Απριλίου, Θέατρο Δέντρο, Λευκωσία 20.30. Εισιτήρια: SoldOutTickets.
